จุรินทร์ Kick Off ลุยขายหน้ากากอนามัยที่ ก.พาณิชย์ ผ่านร้านธงฟ้า
พาณิชย์จัดหนักเตรียมลุยขายหน้ากากอนามัยราคาเป็นธรรม ให้พี่น้องประชาชนในวันอาทิตย์นี้ ที่ถนนคนเดิน Walking Street @Silom ที่กรมการค้าภายใน ร่วมเป็นเจ้าภาพในการจัดงานเมื่อวันที่ 7 ก.พ.63 นายวิชัย โภชนกิจ อธิบดีกรมการค้าภายใน เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรมว.พาณิชย์ ได้สั่งการให้กรมการค้าภายใน ประสานผู้ประกอบการภาคเอกชน ที่ผลิตหน้ากากอนามัย เพื่อนำมาจำหน่ายให้พี่น้องประชาชนในราคาที่เป็นธรรม เป้าหมาย 10 ล้านชิ้นทั่วประเทศ โดย รมว.พาณิชย์ เป็นประธาน Kick Off ในเสาร์ที่ 8 ก.พ.63 ร่วมกับศิลปินดาราชื่อดัง ณ กระทรวงพาณิชย์ ในเวลา 9.00 น. และจะกระจายไปทุกอำเภอทั่วประเทศ ผ่านร้านธงฟ้าลดค่าครองชีพทั้งนี้ในพื้นที่ส่วนกลาง กรมการค้าภายได้จัดพื้นที่ บริเวณถนนคนเดิน Walking Street @ Silom สำหรับเป็นจุดจำหน่ายสินค้า หน้ากากอนามัยให้กับพี่น้องประชาชน ที่มีความต้องการ และผู้ที่มาร่วมงาน และประชาชนในพื้นที่ไกล้เคียง เบื้องต้นได้จัดเตรียมไว้จำนวน 2 ล้านชิ้น ซึ่งคาดว่าน่าจะเพียงพอต่อความต้องการของประชาชน ทั้งนี้ กรมการค้าภายในได้ร่วมจัดกิจกรรม ถนนคนเดิน เพื่อกระตุ้นเศรษฐกิจ ตามนโยบายของรัฐบาล ตลอดจนเป็นการส่งเสริมการท่องเที่ยวในพื้นที่ และร่วมขับเคลื่อนนโยบายของรัฐบาล กรมจึงได้จัดเตรียมพื้นที่สำหรับจำหน่ายหน้ากากอนามัย ในการจัดกิจกรรมในครั้งนี้.
พาณิชย์จัดหนักเตรียมลุยขายหน้ากากอนามัยราคาเป็นธรรม ให้พี่น้องประชาชนในวันอาทิตย์นี้ ที่ถนนคนเดิน Walking Street @Silom ที่กรมการค้าภายใน ร่วมเป็นเจ้าภาพในการจัดงาน 
หน้ากากอนามัย,ถนนคนเดิน,Walking Street,สีลม,กรมการค้าภายใน,ข่าวทั่วไป